CIBETT

De CIBETT (Centre d'intervention de Bettembourg) ass de regionalen Asazzenter vun der Protection Civile zu Beetebuerg.

Den Asazzenter Beetebuerg ass fir de Rettungsdéngscht, den ofwierenden a preventive Brandschutz, sou wéi fir déi technesch Hëllefsleeschtung an der Gemeng Beetebuerg an Ëmgéigend zoustänneg.

Iwwer 2.700 Ambulanzasätz a bal 350 Pompjeesasätz musse pro Joer opgeschafft ginn. An der Flott sinn 13 Asazgefierer, déi gréisstendeels vu fräiwëllege Membere besat gëtt.

 Allgemeng 
D'Häerzstéck vum Asazzenter sinn d'Garagë fir d'Asazgefierer. An zwou grousse Garagen ass genuch Plaz fir den HTLF 1, TMF 23-12, HTLF 2, STLF 5000 an de GW-L2, sou datt am Alarmfall e séiert Besetzen an Ausrécke vun de Gefierer méiglech ass. Ausserdeem ass do e klengt Lager fir Asazmaterial (Stiechliederen, Schläich, Léngten, ...).

Am viischte Beräich vum Gebai, wou déi néideg Installatioune fir d'Desinfektioun an d'Proppermaache vun den Asazgefierer sinn, si Plaze fir déi dräi Ambulanzen an e klengt Lager fir d'Asazmaterial.
Dernieft sinn nach zwou Garagen an deenen zwéin Ekippentransportween an de Kommandowon stationéiert sinn.

E grousse Vestiaire, deen direkt nieft der Garage mat den Asazgefierer ass, erméiglecht am Fall vun engem Asaz e séiert Un-an-Ausdoen.
All Member huet en eegene Spint fir seng perséinlech Schutzkleedung.

E groussen Atelier am hënneschte Beräich vum Gebai erméiglecht Reparature vun all Zort.

En Otemschutzatelier erméiglecht et d'Otemschutzausrëschtung no all Asaz ze botzen, ze dréchenen an ze préiwen. Och d'Otemschutzfläsche kënnen am Atelier gepréift a gefëllt ginn. Am Kleederpool kënnen d'Memberen hir knaschteg Uniform ofginn a sech frësch, propper Kleeder huelen.

Am vergréisserbaren Instruktiounssall gi reegelméisseg theoreetesch an och praktesch Course fir d'Pompjeeën awer och fir d'Ambulanz gehalen. Do ginn och d'Éischt-Hëllefs-Course gehalen, an d'Jugendpompjeeë benotzen de Sall fir hir Übungen. De Sall kann och als Konferenzsall ëmfunktionéiert ginn.

En Openthaltssall bitt de Memberen, déi net an der Géigend vum Asazzenter wunnen, d'Méiglechkeet reegelméisseg Déngscht ze maachen. Am Sall ass eng grouss Kiche mat Kachplack, Spullmaschinn, Mikrowell, Kaffismaschinn, Fernsee an e Sëtzeck mat Bibliothéik.

Am ieweschten Deel vum Openthaltssall sti véier Better mat Schief fir Memberen, déi Nuets iwwer am Asazzenter sinn.

 Geschicht 

Den Asazzenter fir d'Pompjeeën an den Zivilschutz (Protection Civile) gouf uganks der 80er Jore gebaut. De Bau vum neien Zenter war noutwenneg ginn, well d'Asazgefierer virdrun op dräi verschiddene Plaze stoungen. No zwou Erweiderungen (1995 an 1999) huet den Asazzenter haut all dat néidegt Ekipement fir eng stänneg Permanence garantéieren ze kënnen.

 Fuerpark Sauvetage 

 HLF 2 1 
Den HLF 2 1 gëtt fir technesch Hëllefsleeschtungen a fir d'Brandbekämpfung agesat well e vill Material gelueden huet. Dowéinst réckt e bei Asätz an der Reegel als éischte Won aus.
DatenPlack AA 2343FabrikantMercedes (Modell 1629)OpbauGimaex SchmitzBaujoer2008Besatzung1+6Pompelleeschtung2800 Liter/Min bei 8 bar, Drockloftschaumanlag

 HLF 2 2 
Och den HLF 2 2 gëtt fir technesch Hëllefsleeschtungen a fir d'Brandbekämpfung agesat. Fir d'Brandbekämpfung huet en e Waassertank vun 2000 Liter, souwéi e Schaummëtteltank vun 200 Liter. An der Kabinn si 5 Iwwerdrockotemschutzapparater (300 Bar) mat Compositfläschen. Fir déi technesch Hëllefsleeschtung bei Verkéiersaccidenter ass de Won mat engem hydraulesche Rëschtsaz ekipéiert.
DatenPlackMB 148FabrikantM.A.N (Modell 14 284)OpbauRosenbauerBaujoer2001Besatzung1+5Pompelleeschtung2800 Liter/Min bei 8 bar

 TMF 2 1 
Den TMF (Teleskopmastfahrzeug),p mat enger Nennrettungshéicht vun 23 Meter bei 12 Meter Ausleeung an enger maximaler Aarbechtshéicht vun 32 Meter, gëtt virun allem bei 'Rettung vu Mënschen aus Héichten oder Déiften, awer och bei Bränn oder aner techneschen Asätz agesat.
DatenPlackAM 0707FabrikantM.A.NOpbauZiegler / Bronto SkyliftBaujoer2011Besatzung1+2Aarbechtshéicht32 MeterNennrettungshéicht23 Meter / 12 Meter

 ULF 1 1 (STLF 5000) (Universallöschfahrzeug) 
Enn 2011 krut de CIBETT e Sonder-Tanklöschfahrzeug STLF5000 TAA, nei ULF 1 1. Dee Won gëtt virun allem bei Bränn agesat an zeechent sech duerch säi grousse Waassertank vu 5800 Liter aus. Des Weidere si Sonnerläschmëttel souwéi eng leeschtungsstaark Pompel a weidert Geschier beim Material. Landeswäit goufen nëmmen dräi baugläich Gefierer ugeschaaft, fir spéider regional agesat ze ginn.
DatenPlackBT 2343FabrikantM.A.NOpbauGimaex / ComesBaujoer2011Besatzung1+2

 MZF 2 1 (Mehrzweckfahrzeug) 
Mam MZF 2 1 kënne verschidde beluede Rollcontaineren transportéiert ginn. Je no Asazlag kënnen d'Chargë liicht a séier ugepasst ginn.
DatenPlackGW 2343FabrikantMercedes (Modell 1329)OpbauHensel Fahrzeugbau GmbHBaujoer2014Besatzung1+5

 ELW 1 1 (Einsatzleitwagen) 
Am viischten Deel vum Won ass e komplett ekipéierte Büro, dee bei gréisseren Asätz als mobil Asazzentral déngt.

4 Sëtzplazen an e groussen Dësch erlaben d'Schaffe vu méi Persoune gläichzäiteg. De Büro ass mat 3 individuelle Funken, 2 Telefonen, engem Computer mat Internetuschloss an E-Mail, sou wéi e Printer, e Fax an eng Rei Schief fir d'Verstaue vu Classeuren ageriicht.

Ausserdeem sinn an der Kabinn 2 mobil Funken, 2 Täscheluuchten, sou wéi en Noutfallrucksak, fir och bei engem Asaz direkt mobil hëllefen ze kënnen.

Am hënneschten Deel vum Wo sinn zwéi vu baussen erreechbar Geschierraim.
DatenPlackAA 1706FabrikantMercedes (Modell Sprinter)OpbauCarrosserie ComesBaujoer2009Besatzung1+3

 KDOW 1 (Kommandowagen) 
Enn 2011 krut den Asazzenter en neit Asazgefier, e Kommandowon KDOW. Den neie Won déngt als Transportmëttel vu Féierungskräften a Personal bei Coursen oder Asätz.

DatenPlackSW 6400FabrikantMercedes-benz (GLK 220)OpbauCarrosserie ComesBaujoer2011Besatzung1+4

 KDOW 2 (Kommandowagen) 
Am Mee 2014 krut den Asazzenter vu Beetebuerg, wéi jiddweree vun de 24 Asazzenteren, vun der Administration des services de secours, e Ford Kuga als Kommandowon.

Dëse Won gëtt virun allem fir Déngschtfaarte benotzt.

DatenPlackAA 4137FabrikantFord (Modell Kuga)OpbauHensel Fahrzeugbau GmbHBaujoer2014Besatzung1+4

 MTW 1 (Mannschaftstransportwagen) 
Dëst Gefier déngt als Transportmëttel vun 9 Leit. E gëtt fir Visitten, bei Coursen a fir Materialtransport agesat.

Bei groussen Asätz mat méi Blesséierte kënne mam MTW och Liicht- an Onverletzter an d'Spidol gefouert ginn.

Des Weidere gëtt dësen MTW och vun der Déiererettungsunitéit (GIV - Groupe d'Intervention Vétérinaire) agesat.
DatenPlackAA 3036FabrikantFord (Modell Transit)Baujoer2011Besatzung1+8

 MTW 2 (Mannschaftstransportwagen) 
Genee wéi de MTW 1, gëtt och dëse Won als Transportmëttel, fir d'Memberen a Coursen ze féieren, benotzt. Sou kënnen déi primär Asazween asazbereet bleiwen.

Och hei, kann de MTW 2 bei gréisseren Asätz mat méi Verletzten, als Transportwon vu Liicht- an Onverletzter agesat ginn.
DatenPlackNG 601FabrikantFord (Modell Transit)Baujoer2001Besatzung1+8

 Fuerpark Ambulanz 

 RTW 1 (Rettungstransportwagen) 
De Rettungstransportwon (Ambulanz) réckt aus, wann eng Persoun akut erkrankt ass oder sech blesséiert huet an dringend medezinesch Hëllef brauch. D'Ambulanz ass mat 3 ausgebilten Ambulanciere besat an ass mam néidege Material fir erweidert Éischt Hëllef ausgerëscht.
DatenPlackAA 4816FabrikantMercedes (Modell Sprinter)OpbauBinzBaujoer2016Besatzung1+2

 RTW 2 (Rettungstransportwagen) 
Wann de RTW 1 schonn ausgeréckt ass an e weideren Asaz erakënnt da gëtt de RTW 2 agesat fir den zweeten Asaz z'iwwerhuelen.

Vun der Besatzung a Material hier ass de RTW 2 d'selwecht opgebaut wéi de RTW 1.
DatenPlackennummerAA 4228FabrikantMercedes (Modell Sprinter)OpbauBinzBaujoer2014Besatzung1+2

 RTW 3 (Rettungstransportwagen) 
Och de RTW 3 ass méi oder manner d'selwecht opgebaut wéi de RTW 1 an 2 a gëtt och fir déi selwecht Zwecker benotzt.

Wéinst den nidderegen Ausréckzuele vum RTW 3, gëtt dëse Won zousätzlech och fir Permanencen agesat. Bei ëffentlechen Evenementer, Concerten, a.s.w. gëtt op Ufro vum Organisateur eng oder méi Ambulanze bereetgestallt fir am Fall vun engem medezineschen Noutfall eng séier Versuergung an en Transport an e Spidol ze garantéieren.
DatenPlackennummerAA 2984FabrikantMercedes (Modell Sprinter)OpbauBinzBaujoer2010Besatzung1+2

 Vëloen 
Déi zwéi Vëloen déi mat enger Éischt-Hëllef-Täsch ausgerëscht sinn, goufe virun allem fir den Asaz bei Permanencë wéi zum Beispill beim Rock-A-Field oder bei der "Nuits des Merveilles" ugeschaaft.
DatenOpbauEegebauBaujoer2012Besatzung1

 Jugendpompjeeën 

1972 gegrënnt, ziele momentan ronn 26 Jugendlech aus den Uertschafte Beetebuerg an Ëmgéigend zu de Jugendpompjeeën vun der Gemeng Beetebuerg.
Nieft Übungen, ginn och verschidde sportlech a kulturell Aktivitéiten organiséiert, bei deenen Jugendlech kënne matmaachen. Dozou gehéieren ënner anerem de Kantonalcross, Schwammmeeschterschaft, Zeltlager, Wanterwanderung, Pressiounen a méi.

Déi Jugendlech gi vun erfuerene Pompjeeën, déi eng Zousatzausbildung am Beräich vun der Jugendaarbecht hunn, bei all Aktivitéit begleet an ënnerstëtzt. Déi Jugendlech vun 8 bis 16 Joer ginn domat optimal virbereet fir spéider an den aktiven Déngscht eriwwerzegoen.
Um Spaweck 
Websäit vum CIBETT

Kategorie:CIBETT
Kategorie:Pompjeeën
Kategorie:Éischt Hëllef